Lidya tbub mmi-s ɣef aԑrur-is teffeɣ seg axxam iẓri-s icuba tala, teԑweq d acu ara texdem, sani ara truḥ, tḥus amzun akken di yir targit i tt-yuɣ lḥal, ulamer teẓra d akken ad tekcem deg ubrid ur teẓri ara sani ara tt-yessuffeɣ. Tufa-d iman-is di tmetti anda tameṭṭut ur nesԑi ara imawlan neɣ argaz ɣer yiri-s tettwaԑfes, tezmer ad teqqim d yir lemtel ara d-ttawin medden seg yimi ɣer wayeḑ. Ma d akli akken ur tesseḑlamen ara medden, win id yemmuger ad as-yinni belli d yelli-s i yebɣan ad teffeɣ seg uxxam, imezdaɣ n taddart meṛṛa yules-asen-id d akken tugi ad tԑawed zzwaĝ, akken kan ad yeșfeḑ ddnub ɣef yiri-s, d acu kan gar-as d yiman-is yeḥșa belli yesԑedda lbaṭel aberkan d tmuḥqranit ɣef yelli-s.